    В Ъ Р Х О В Е Н      А Д М И Н И С Т Р А Т И В Е Н       С Ъ Д
София-1301, бул.”Александър  Стамболийски” № 18            ___________________________________________________________________

ЗАПОВЕД

№ 1339/30.09. 2014 г.

            За възлагане на обществена поръчка  по реда на  глава осма”а” от ЗОП

            На основание чл.14, ал.4,т. 2 от Закона за обществените поръчки и  необходимостта от изработване  на акцидентни  материали за обезпечаване дейността на съда.

                                                 НАРЕЖДАМ:

       І. Да се публикува в регистъра на обществените поръчки и на Интернет сайта на ВАС, секция Профил на купувача,публична покана до неограничен кръг участници за представяне на оферта за провеждане на одит на проект” Създаване на надеждна среда за обмен  на данни и комуникация между административните съдилища в Република България и създаване на  единна-информационна система(ЕДИС)  за внедряване в административни съдилища  в Република България” ,  който се осъществява с финансовата подкрепа на Оперативна програма “Административен капацитет“, съфинансирана от Европейския съюз чрез Европейския социален фонд.
             ІІ. Изисквания към изпълнението.

             Обект на обществената поръчка е услуга -  провеждане на одит на проекта.

               Предвижда се извършване на одит за да се гарантира правилното изразходване на средствата по проекта.

              Одитът ще бъде извършван   на следните  етапи: 

             -последващ ( ex-post)  контрол –  одиторът  задължително в обхвата на проверката си следва да извърши оценка за законосъобразност на процедурите за възлагане на  обществените поръчки, подписаните договори с изпълнителите, следва да провери осчетоводяването на разходите, включени в искането на бенефициента до УО на ОПАК за възстановяване на платените средства за дейностите по проекта; в двумесечен срок от сключването на договора одиторът следва да представи доклад за извършения последващ контрол;

              -текущ контрол-  одит ,който се изпълнява  през целия срок на договора  и се отнася към одитните  доклади, който УО на ОПАК  изисква от бенефициента да представя с междинните искания за средства ;одита трябва да даде информация и да препоръча корективни действия в случай на необходимост;       

             -окончателен одит -  в края на проекта ще бъде извършен одит на всички дейности, резултатите от който ще бъдат отразени във финалния доклад на проекта до УО на ОПАК. 

       Одитите трябва да изразяват независимо одиторско мнение относно достоверното представяне във всички аспекти на същественост при изпълнение на проекта, в съответствие с националните и международните одиторски стандарти и да включват: 

        •Проследяване ефективното прилагане на националното законодателство и правото на ЕС при изпълнение и отчитане на проекта от страна на бенефициента; 

        •Проследяване ефективното прилагане от страна на бенефициента на ръководството за разработване и изпълнение на проектите по ОПАК;

        •Осигуряване на допълнителен контролен механизъм за проследяване изпълнението на всички правила за изпълнение на дейности и отчитане на разходи по проекта на оперативната програма.

         Всички изисквания за изпълнение на одитните дейности на проекта са подрбоно посочени в  документацията на поръчката –р І.Техническо задание и пълно описание на обекта на поръчката.  
              ІІІ. Изисквания към  участниците
      1. Участникът трябва да е изпълнил най-малко 2 (два) договора, с предмет, сходен с предмета на поръчката, за последните 3 години, считано от крайния срок за подаване на офертата.

           2. Участникът трябва да разполага с квалифициран персонал за изпълнение на поръчката, отговарящ на изискванията на Възложителя, както следва:

Ключов експерт „Одитор”, който да отговаря на следните минимални изисквания на възложителя:

· да е регистриран одитор по смисъла на §1, т.1 от Допълнителните разпоредби на Закона за независимия финансов одит;

· да има минимум 2 (две) години професионален опит в областта на одита;

· да няма наложено наказание от Комисията за публичен надзор над регистрираните одитори с влязло в сила наказателно постановление през последните две години, считано до срока на подаване на офертата в настоящата поръчка.
Ключов експерт „Юрист”

Експерт - юрист, който да отговаря на следните минимални изисквания на възложителя: 
· висше образование - специалност„Право”;

· да притежава правоспособност за упражняване на професията;

· да има минимум 2 години професионален опит при провеждане и/или проверка за законосъобразност на процедури по обществени поръчки и/или участие в изпълнението, ръководството и контрола на проекти/програми, финансирани от фондове на ЕС и/или други източници на финансиране.

· 
В случай, че участникът е обединение, което не е юридическо лице, изискванията по-горе трябва да бъдат изпълнени общо от обединението, а при участие на подизпълнители изискването се прилага съобразно вида и дела на участието им.

               ІV. Изисквания  към представяне на офертата

               Оферта могат да подават  всички участници,които отговарят на предварително обявените условия от възложителя.
              Офертата  следва да съдържа минималното съдържание по чл. 101а от ЗОП,както следва:
                 1. Данни за лицето,което прави предложението;

            2. Техническо предложение за изпълнение на поръчката, съдържащо  концепция за изпълнение на поръчката, която включва:

             а)  Подход за изпълнение на поръчката;

             б)  План за действие;

              в) Анализ на рисковете за забавяне и некачествено изпълнение на поръчката, които ще окажат влияние на успешното изпълнение на проекта и мерки за тяхното преодоляване. 
                   В случай,че концепцията не съдържа виждания и конкретни действия,позволяващи  реализация на одита и не съответства на техническата спецификация и изискванията на възложителя,офертата се отстранява от участие.
                 3. Ценово предложение;

                 4. Проект на договор, подписан от участника;

                 5 Други документи съгласно изискванията на възложителя и документацията на поръчката.

                 6. Офертата се подава в запечатан плик, придружен от писмо с посочен изходящ номер на поканата и наименованието на обществената поръчка, за която се отнася, което да позволи завеждането му в деловодната система на  и поставяне на входящ номер. Офертата следва да постъпи в Регистратура на ВАС – стая 1а,партер в сградата на ВАС- гр. София, бул.”Александър Стамболийски”№18 до изтичане на посочения в поканата срок.
                  Краен срок за подаване на оферта 15.10.2014г - 10.00 часа.

                 7.  Ориентировъчна стойност на договора – не повече от 9 900  лв.

без ДДС.

                 V.  Критерии за оценка на офертите.

                 Критерият за оценка на офертите е „икономически най-изгодна оферта”. Офертите, допуснати до участие след оценка на допустимостта на участника в процедурата, се оценяват от длъжностни лица, определени от възложителя по критерия „икономически най-изгодна оферта” и в съответствие с предварително обявените от възложителя условия.

                 Показатели за оценка и методика за определяне на комплексната оценка на офертите:

Комплексната оценка /КО/ е сбор от точките по показатели К1 и К2. 

Комплексна оценка /КО/ = К1 + К2  

На първо място се класира участникът, получил най-висока комплексна оценка. Максималният брой точки, който може да получи един участник, е 100.
А. Концепция за изпълнение на поръчката (К1): максималният брой точки по този показател е 75.

Оценката на концепцията за изпълнение на поръчката (К1) е сбор от точките по показатели:

· Подход при изпълнение на поръчката – Т1 
· План за действие – Т2 и 

· Рискове за изпълнение на поръчката – Т3.

К1 = Т1 + Т2+ Т3

Б. Предложена цена (К2): максималният брой точки по този показател е 25 точки.

К2 = (минимална предложена цена) / (цена, предложена от участника) x 25, където „минималната предложена цена” е най-ниската предложена цена от участник, допуснат до класиране, а „цена, предложена от участника” е цената, предложена от конкретен участник за изпълнение на поръчката.

                VІ. При сключването на договор, класираният на първо място участник представя :

               1. документи,издадени от компетентен орган за удостоверяване на липсата на обстоятелствата по чл. 47 ал.1,т.1 от ЗОП;
              2.декларация за липсата на обстоятелствата по чл 47 ал.5 от ЗОП. 

              VІІ. Отварянето на офертите от назначената от възложителя комисия ще се извърши в 17.00 часа на 16.10.2014г.  в сградата на ВАС  на бул. „ Александър  Стамболийски” № 18 – съдебна зала № 3- трети етаж. 

              VІІІ. С настоящата заповед одобрявам съдържанието на  публичната  поканата и приложенията към нея, техническата спецификация и проекта на  договор.
             Препис от  заповедта, публичната покана и приложенията към нея да се публикуват в Профила на купувача на ВАС от  отдел „ ИСКСС”. 

                                                    Председател на ВАС :
                                                                                   /п/
                                                                      Георги  Колев

